Καταγραφή των εξελίξεων

23:10. Η Τερέζα Μέι χαρακτήρισε «άρρωστη και αχρεία» την επίθεση, προσθέτοντας ότι η τοποθεσία που επιλέχθηκε δεν ήταν τυχαία.

23:04. Μεταξύ των τραυματιών είναι δύο Ρουμάνοι, όπως επιβεβαίωσε το Βουκουρέστι. Οι δύο μεταφέρθηκαν στο νοσοκομείο, δεν είναι γνωστή όμως η σοβαρότητα της κατάστασής τους.

22:00. Την επίθεση καταδίκασε και ο γγ του ΝΑΤΟ, προσθέτοντας ότι η Συμμαχία στέκεται δίπλα στη Βρετανία αυτές τις ώρες.

21:40. «Καταδικάζουμε αυτές τις φρικιαστικές πράξεις βίας, και είτε διαπράχθηκαν από πρόσωπα με ψυχολογικά προβλήματα είτε από τρομοκράτες, αυτό δεν έχει καμιά διαφορά για τα θύματα», δήλωσε ο υπουργός Εξωτερικών των ΗΠΑ Ρεξ Τίλερσον.

21:10. Περισσότερες πληροφορίες για τους τραυματίες. Σύμφωνα με το νοσοκομείο King’s College, οκτώ άτομα μεταφέρθηκαν στα Επείγοντα, έξι άνδρες και δύο γυναίκες. Δύο από τους τραυματίες νοσηλεύονται σε κρίσιμη κατάσταση και έξι σε σταθερή κατάσταση.

Πολλά μέσα ενημέρωσης αναφέρονται στην ηρωική πράξη του βουλευτή των Εργατικών Τομπάιας Έλγουντ, ο οποίος έσπευσε να βοηθήσει τον φρουρό που δέχθηκε επίθεση με μαχαίρι.

20:15. Σε εξέλιξη βρίσκεται η αστυνομική επιχείρηση στο Λονδίνο, επιβεβαιώνει αξιωματούχος της αντιτρομοκρατικής υπηρεσίας.

Αστυνομικοί και στρατιώτες έχουν αναπτυχθεί στους δρόμους του Λονδίνου.

20:10. Οι Αρχές εκτιμούν ότι ο δράστης ήταν ένας και επιβεβαιώνουν ότι ο ύποπτος ως δράστης είναι νεκρός.

Εκπρόσωπος της αστυνομίας επιβεβαίωσε τον αριθμό των θυμάτων: Τέσσερις νεκροί, 20 τραυματίες.

Τη «φρικτή» επίθεση στο Λονδίνο καταδικάζει ο αμερικανός υπουργός Εξωτερικών, Ρεξ Τίλερσον.

Αυξημένα μέτρα ασφαλείας σε βρετανικά κτίρια στη Νέα Υόρκη.

Τηλεφωνική επικοινωνία Τραμπ – Μέι για την επίθεση.

Βρετανικά μέσα ενημέρωσης μεταδίδουν φωτογραφία του φερόμενου ως δράστη της επίθεσης.

19:40. Βρετανικά ΜΜΕ μεταδίδουν ότι ο αστυνομικός που δέχθηκε επίθεση με μαχαίρι είναι νεκρός.

19:29. Τρεις γάλλοι μαθητές ηλικίας 15 ή 16 ετών από Λύκειο της Βρετάνης τραυματίστηκαν στην επίθεση.

Πηγή της Daily Telegraph, επικαλούμενη κυβερνητικές πηγές σημειώνουν ότι η αστυνομία αναζητά έναν ακόμα ύποπτο στο Κοινοβούλιο.



Η τρομοκρατική επίθεση στο Ουεστμίνστερ

Πανικός στο Λονδίνο από δύο επιθέσεις, της οποίας η Μητροπολιτική Αστυνομία – μέχρι νεωτέρας – τις θεωρεί τρομοκρατικές.

Πληροφορίες κάνουν λόγο για δύο περιστατικά. Το ένα αφορά πυροβολισμούς έξω από το Κοινοβούλιο. Αστυνομικός δέχθηκε επίθεση με μαχαίρι έξω από το Κοινοβούλιο και ο δράστης δέχθηκε πυρά από την αστυνομία.



To Sky News μετέδωσε φωτογραφία που δείχνει έναν άνδρα σε φορείο, ο οποίος φέρεται να είναι ο δράστης της επίθεσης στο Κοινοβούλιο.



Παράλληλα αυτοκίνητο παρέσυρε αρκετούς ανθρώπους στη γέφυρα του Ουέστμινιστερ.

Ο επικεφαλής της Βουλής των Κοινοτήτων αναφέρει ότι αστυνομικός δέχθηκε επίθεση.

Οι Αρχές διέσωσαν επίσης μία γυναίκα που έπεσε στον Τάμεση. Σύμφωνα με τη Λιμενική Αρχή του Λονδίνου, η γυναίκα φέρει σοβαρά τραύματα.

Σύμφωνα με φωτογράφους τους Reuters υπάρχουν τουλάχιστον δώδεκα τραυματίες στην περιοχή. Τουλάχιστον 10 από αυτούς έχουν μεταφερθεί με ασθενοφόρα σε νοσοκομεία. Οπως ανακοίνωσε ο γάλλος πρωθυπουργός ανάμεσα στους τραυματίες είναι και τρεις γάλλοι.

Το BBC επικαλούμενο πληροφορίες νοσοκομειακού ιατρού κάνει λόγο για μια γυναίκα νεκρή και για βαρύτατα τραυματίες.

Το κτίριο έχει αποκλειστεί, δήλωσε αξιωματούχος του Ουεστμίνστερ, όπως μεταδίδει το πρακτορείο ειδήσεων Reuters.

Η αστυνομία κάλεσε το προσωπικό του Κοινοβουλίου να μείνει στα γραφεία του. Η δημοσιογράφος του BBC Λόρα Κίνσμπεργκ είπε ότι βουλευτές άκουσαν «τρεις ή τέσσερις πυροβολισμούς».

Στις 7 μ.μ. (ώρα Ελλάδος) όσοι είχαν παραμείνει στο Κοινοβούλιο, περί τα 500 άτομα – συμπεριλαμβανομένων και βουλευτών – μεταφέρθηκαν στο Αββαείο του Ουσερμίνστερ όπου αναμένεται να δώσουν καταθέσεις.

Αυτόπτης μάρτυρας ανέφερε πως είδε τουλάχιστον δώδεκα ένοπλους αστυνομικούς μέσα στο Κοινοβούλιο. Περισσότεροι εισέρχονταν, κρατώντας ασπίδες.

Στο σημείο βρίσκονται ειδικές δυνάμεις της αστυνομίας.

Scotland Yard says it was called to firearms incident on Westminster Bridge amid reports of several people injured https://t.co/mKp91t5PAg pic.twitter.com/oBnCbOKrGs — BBC Breaking News (@BBCBreaking) 22 Μαρτίου 2017

Νοσοκόμοι θεάθηκαν να προσφέρουν φροντίδα σε δύο ανθρώπους μέσα στον περίβολο του κτιρίου.

Νωρίτερα ακούστηκαν ισχυροί κρότοι έξω από τη Βουλή. Αστυνομικοί θεάθηκαν να τρέχουν προς την έξοδο της Βουλής, σύμφωνα με τα ΜΜΕ.

Στο σημείο βρίσκονται ειδικές δυνάμεις της αστυνομίας. Η Αστυνομία αναφέρει ότι το περιστατικό εξετάζεται ως περιστατικό όπου χρησιμοποιήθηκαν όπλα.

Στον λογαριασμό της στο Twitter, η Μητροπολιτική Αστυνομία του Λονδίνου αναφέρει ότι έχει γνώση των πληροφοριών για «περιστατικό» στο Κοινοβούλιο.

Ανεστάλησαν οι εργασίες της Βουλής των Κοινοτήτων και της Βουλής των Αντιπροσώπων.

Ο δήμαρχος του Λονδίνου, σε δήλωσή του ευχαρίστησε την Αστυνομία και τις υπόλοιπες υπηρεσίες που εργάζονται σκληρά για να κρατήσουν την πόλη ασφαλή. Εξέφρασε την συμπαράστασή του στα θύματα.

Το απόγευμα εκπρόσωπος της Μητροπολιτικής Αστυνομίας, στην επίσημη ενημέρωση σημείωσε μεταξύ άλλων τα εξής: η έρευνα είναι σε πλήρη εξέλιξη – πρώτη προτεραιότητα η ασφάλεια του Λονδίνου – αναπτύσσονται δυνάμεις της Αστυνομίας σε όλη την πόλη – έκκληση προς τον κόσμο για οποιαδήποτε πληροφορία, φωτογραφικό υλικό, βίντεο κοκ.

Επίσης, έκανε λόγο για «αριθμό απωλειών» χωρίς όμως να μπορεί να προβεί σε διευκρινήσεις.

«Ο φερόμενος ως δράστης δέχθηκε πυρά της αστυνομίας και ένα ασθενοφόρο βρίσκεται αυτή τη στιγμή στη σκηνή για να μεταφέρει τα θύματα» είπε ο πρόεδρος της Βουλής των Κοινοτήτων.

«Υπάρχουν, επίσης, πληροφορίες και για άλλα βίαια περιστατικά στα Ανάκτορα του Ουεστμίνστερ, αλλά θα είναι λάθος να πω περισσότερες πληροφορίες πριν αυτό επιβεβαιωθεί από την αστυνομία» σημείωσε.

Σκιτσογράφος της Daily Mail είπε ότι είδε έναν μαυροφορεμένο άνδρα να μαχαιρώνει αστυνομικό έξω από το Κοινοβούλιο πριν δεχθεί δύο ή τρεις πυροβολισμούς καθώς προσπάθησε να μπει μέσα στην Βουλή των Κοινοτήτων.

Το BBC σημειώνει ότι φέρεται να έχει απαγορευτεί η είσοδος και έξοδος από Κοινοβούλιο. Κλειστός και ο σταθμός του Μετρό στο Ουεστμίνστερ, μετά από εντολή της αστυνομίας. Οι Αρχές καλούν τους πολίτες να αποφεύγεουν τις περιοχές: πλατεία του Κοινοβουλίου, Γουάιτχολ, Γέφυρα του Ουεστμίνστερ, Γέφυρα Λάμπεθ, Βικτόρια Στριτ μέχρι τη διασταύρωση με Μπροντγουέι και Βικτόρια Εμπάνκμεντ μέχρι τον σταθμό Εμπάνκμεντ.

Ο εκπρόσωπος της βρετανίδας πρωθυπουργού σημειώνει ότι η Τερέζα Μέι είναι ασφαλής, ωστόσο αρνήθηκε να πει πού βρισκόταν η πρωθυπουργός την ώρα της επίθεσης. Ο Guardian αναφέρει ότι η Μέι μεταφέρθηκε εσπευσμένα σε όχημα κοντά στις πύλες του Κοινοβουλίου.

Η πρόσβαση στο Κοινοβούλιο και τα Ανάκτορα του Ουεστμίνστερ έχει αποκλειστεί.

Αυτόπτες μάρτυρες είπαν, επίσης, ότι είδαν άνδρα με μαχαίρι στα εδάφη του Ανακτόρου.

Η αστυνομία κάλεσε το προσωπικό του Κοινοβουλίου να παραμείνει στα γραφεία του. Η δημοσιογράφος του BBC Λόρα Κίνσμπεργκ είπε ότι βουλευτές άκουσαν «τρεις ή τέσσερις πυροβολισμούς».

Στο σημείο βρίσκονται ειδικές δυνάμεις της αστυνομίας, οι οποίες έχουν εισέλθει στο κτίριο του Κοινοβουλίου. Η Αστυνομία αναφέρει ότι το περιστατικό εξετάζεται ως περιστατικό όπου χρησιμοποιήθηκαν όπλα.

«Φρούριο» το Λονδίνο

Συναγερμός ξέσπασε στο Λονδίνο μετά την επίθεση της Τετάρτης.

Έχει απαγορευτεί η είσοδος και έξοδος από Κοινοβούλιο. Εκατοντάδες άτομα (περίπου 500 αναφέρει το BBC), ανάμεσά τους και βουλευτές, μεταφέρθηκαν το απόγευμα της Τετάρτης από το Ουεστμίνστερ Χολ στο Αβαείο του Ουεστμίνστερ.

Κλειστός ο σταθμός του Μετρό στο Ουεστμίνστερ, μετά από εντολή της αστυνομίας. Οι Αρχές καλούν τους πολίτες να αποφεύγουν τις εξής περιοχές: πλατεία του Κοινοβουλίου, Γουάιτχολ, Γέφυρα του Ουεστμίνστερ, Γέφυρα Λάμπεθ, Βικτόρια Στριτ μέχρι τη διασταύρωση με Μπροντγουέι και Βικτόρια Εμπάνκμεντ μέχρι τον σταθμό Εμπάνκμεντ. Το London Eye διέκοψε τη λειτουργία του.

Ο εκπρόσωπος της βρετανίδας πρωθυπουργού σημείωσε ότι η Τερέζα Μέι είναι ασφαλής, ωστόσο αρνήθηκε να πει πού βρισκόταν η πρωθυπουργός την ώρα της επίθεσης. Ο Guardian ανέφερε ότι η Μέι μεταφέρθηκε εσπευσμένα σε όχημα κοντά στις πύλες του Κοινοβουλίου.

H Μέι θα προεδρεύσει την Τετάρτη σε σύσκεψη του κυβερνητικού συμβουλίου διαχείρισης κρίσεων (Cobra).

Οι σκέψεις της πρωθυπουργού της Βρετανίας Τερέζας Μέι βρίσκονται στους ανθρώπους οι οποίοι έχασαν τη ζωή τους και τραυματίστηκαν στην επίθεση που διαπράχθηκε κοντά στη Βουλή των Κοινοτήτων, ενώ συνεχίζει να ενημερώνεται διαρκώς για τις εξελίξεις, σημείωσαν οι υπηρεσίες της σε ανακοίνωση Τύπου που δόθηκε πριν από λίγο στη δημοσιότητα.

Ο Ντόναλντ Τραμπ ενημερώθηκε για το περιστατικό και μίλησε τηλεφωνικά με την Τερέζα Μέι.

Η πρόσβαση στο Κοινοβούλιο και τα Ανάκτορα του Ουεστμίνστερ έχει αποκλειστεί. Αυξημένα τα μέτρα ασφαλείας και στο Παλάτι του Μπάκιγχαμ, καθώς και στο Κοινοβούλιο της Σκωτίας.

Η αστυνομία κάλεσε αρχικά το προσωπικό του Κοινοβουλίου να παραμείνει στα γραφεία του. Η δημοσιογράφος του BBC Λόρα Κίνσμπεργκ είπε ότι βουλευτές άκουσαν «τρεις ή τέσσερις πυροβολισμούς».

Η Σκότλαντ Γιάρντ σημείωσε ότι ο διευθυντής της Μητροπολιτικής Αστυνομίας αποτελεί «σημαντικό αυτόπτη μάρτυρα», καθώς τη στιγμή της επίθεσης βρισκόταν στο σημείο.

«Ο φερόμενος ως δράστης δέχθηκε πυρά της αστυνομίας και ένα ασθενοφόρο βρίσκεται αυτή τη στιγμή στο σημείο για να μεταφέρει τα θύματα» είχε πει, νωρίτερα, ο πρόεδρος της Βουλής των Κοινοτήτων.

Σκιτσογράφος της Daily Mail είπε ότι είδε έναν μαυροφορεμένο άνδρα να μαχαιρώνει αστυνομικό έξω από το Κοινοβούλιο πριν δεχθεί δύο ή τρεις πυροβολισμούς, την ώρα που προσπαθούσε να εισβάλει στην Βουλή των Κοινοτήτων.